navinnseab/khmer-wikipedia-article huggingface dataset:
ក្រសួងសេដ្ឋកិច្ច និងហិរញ្ញវត្ថុ: បេសកកម្ម

បេសកកម្ម 
យោង​តាម​អនុក្រឹត្យ​លេខ ៤៨៨ អន​ក្រ.បក របស់​រាជរដ្ឋាភិបាល​កម្ពុជា ចុះ​ថ្ងៃទី១៦ ខែតុលា ឆ្នាំ២០១៣ ស្ដីពី​ការរៀបចំ និង​ការប្រព្រឹត្ត​ទៅ​នៃ​ក្រសួងសេដ្ឋកិច្ច​និង​ហិរញ្ញវត្ថុ ក្រសួងសេដ្ឋកិច្ច​និង​ហិរញ្ញវត្ថុ បំពេញមុខ​ងារ​ជា​សេនាធិការ​ឱ្យ​រាជរដ្ឋាភិបាល លើ​បេសកកម្ម​ដឹកនាំ និង​គ្រប់គ្រង​លើ​វិស័យ​សេដ្ឋកិច្ច​និង​ហិរញ្ញវត្ថុ នៃ​ព្រះរាជាណាចក្រ​កម្ពុជា ក្នុង​គោលដៅ​អភិវឌ្ឍ​សេដ្ឋកិច្ច និង​លើកតម្កើង​ជីវភាព​ប្រជាជន ដោយ​ឈរ​លើ​គោលការណ៍​សេដ្ឋកិច្ច​ទីផ្សារ និង​សមធម៌​សង្គម។

បេសកកម្ម​នេះ ត្រូវ​ធ្វើឡើង​តាមរយៈ​ការរៀបចំ​និង​ការអនុវត្ត​ឱ្យ​បាន​ត្រឹមត្រូវ​នូវ​គោលនយោបាយ ក្របខណ្ឌ​ច្បាប់ និង​បទបញ្ជា​ទាំងឡាយ ដែល​ទាក់ទង​នឹង​ការគ្រប់គ្រង​ម៉ាក្រូ​សេដ្ឋកិច្ច​និង​ហិរញ្ញវត្ថុ​សាធារណៈ ទ្រព្យសម្បត្តិ​រដ្ឋ កិច្ចការ​វិនិយោគ និង​ឧស្សាហកម្ម​ហិរញ្ញវត្ថុ ព្រមទាំង​ច្បាប់​និង​បទបញ្ជា​ពាក់ព័ន្ធ​ផ្សេងទៀត។
ក្រសួងសេដ្ឋកិច្ច និងហិរញ្ញវត្ថុ: រចនាសម្ព័ន្ធ

រចនាសម្ព័ន្ធ 
យោង​តាម​អនុក្រឹត្យ​លេខ ៤៨៨ អន​ក្រ.បក ចុះ​ថ្ងៃទី១៦ ខែតុលា ឆ្នាំ២០១៣ ស្ដីពី​ការ​របៀប​ចំ​និង​ប្រព្រឹត្តទៅ​នៃ​ក្រសួងសេដ្ឋកិច្ច​និង​ហិរញ្ញវត្ថុ និង​អនុក្រឹត្យ​លេខ ៩៥ អន​ក្រ.បក​ចុះ​ថ្ងៃទី២៣ ខែកក្កដា ឆ្នាំ២០១៥ ស្ដីពី​ការដំឡើង​វិទ្យាស្ថាន​សេដ្ឋកិច្ច​និង​ហិរញ្ញវត្ថុ ឱ្យ​មាន​ថ្នាក់​ស្មើ​អគ្គនាយក​ដ្ឋាន​ស្ថិត​ក្រោម​ការគ្រប់គ្រង​របស់ក្រ​សួង​សេដ្ឋកិច្ច​និង​ហិរញ្ញវត្ថុ​រចនាសម្ព័ន្ធ​ស្ថាប័ន​របស់ក្រ​សួង​សេដ្ឋកិច្ច​និង​ហិរញ្ញវត្ថុ មាន​ដូច​ខាងក្រោម៖

 អនុក្រឹត្យលេខ ៤៨៨ អនក្រ.បក ចុះថ្ងៃទី១៦ ខែតុលា ឆ្នាំ២០១៣ ស្ដីពីការរបៀបចំ​និង​ប្រព្រឹត្ត​ទៅ​នៃ​ក្រសួង​សេដ្ឋកិច្ច​និងហិរញ្ញវត្ថុ
 អនុក្រឹត្យលេខ ៩៥ អនក្រ.បក ចុះថ្ងៃទី២៣ ខែកក្កដា ឆ្នាំ២០១៥ ស្ដីពី​ការតម្លើងវិទ្យាស្ថាន​សេដ្ឋកិច្ច​និង​ហិរញ្ញវត្ថុ ឱ្យមានថ្នាក់ស្មើអគ្គនាយកដ្ឋាន​ស្ថិតក្រោម​ការ​គ្រប់គ្រង​របស់​ក្រសួងសេដ្ឋកិច្ច​និងហិរញ្ញវត្ថុ
 អនុក្រឹត្យលេខ ១១៥ អនក្រ.បក ចុះថ្ងៃទី២៦ ខែឧសភា ឆ្នាំ២០១៦ ស្ដីពី​ការតម្លើងនាយកដ្ឋានដោះស្រាយផលប៉ះពាល់ដោយសារគម្រោងអភិវឌ្ឍន៍ទៅជាអគ្គនាយកដ្ឋានដោះស្រាយផលប៉ះពាល់ដោយសារគម្រោងអភិវឌ្ឍន៍ តម្លើងនាយកដ្ឋានសហប្រតិបត្តិការ និងគ្រប់គ្រងបំណុល ទៅជាអគ្គនាយកដ្ឋានសហប្រតិបត្តិការ និងគ្រប់គ្រងបំណុល និងបង្កើតនាយកដ្ឋានសវនកម្មបច្ចេកវិទ្យាព័ត៌មាន ស្ថិតក្រោមការគ្រប់គ្រងរបស់ក្រសួងសេដ្ឋកិច្ច និងហិរញ្ញវត្ថុ
 អនុក្រឹត្យលេខ ៧៥ អនក្រ.បក ចុះថ្ងៃទី២៥ ខែឧសភា ឆ្នាំ២០១៧ ស្តីពី ការកែសម្រួលអនុក្រឹត្យលេខ ៤៨៨ ចុះថ្ងៃទី១៦ ខែតុលា ឆ្នាំ២០១៣ ស្តីពីការរៀបចំនិងការប្រព្រឹត្តទៅនៃក្រសួងសេដ្ឋកិច្ចនិងហិរញ្ញវត្ថុ។
ក្រសួងសេដ្ឋកិច្ច និងហិរញ្ញវត្ថុ: តួនាទីនិងការទទួលខុសត្រូវ

តួនាទីនិងការទទួលខុសត្រូវ 
ក្រសួង​សេដ្ឋកិច្ច​និង​ហិរញ្ញវត្ថុ មានមុខ​ងារ​ និង​ភារកិច្ច​ជាច្រើន។ ក្នុងចំណោមភារកិច្ចផ្សេងទៀត ឧទាហរណ៍ ក្រសួងសេដ្ឋកិច្ច និងហិរញ្ញវត្ថុ ត្រូវការ រៀបចំ អនុវត្ត និង​តាមដាន​ការអនុវត្ដ​គោលនយោបាយ​សេដ្ឋកិច្ច​និង​ហិរញ្ញវត្ថុ​របស់​រាជរដ្ឋាភិបាល។ លើសពីនេះទៅទៀត ក្រសួងសេដ្ឋកិច្ច និងហិរញ្ញវត្ថុ​គ្រប់គ្រង ​និង​សម្របសម្រួល​កិច្ចការ​កែទម្រង់​រចនាសម្ព័ន្ធ​សេដ្ឋកិច្ច​និង​ហិរញ្ញវត្ថុ។ ទីបំផុត ក្រសួងសេដ្ឋកិច្ច និងហិរញ្ញវត្ថុ ពង្រឹង​អភិបាលកិច្ច​ល្អ ទៅលើ​អ្វីដែល​ជាប់ពាក់ព័ន្ធ​នឹង​ការគ្រប់គ្រង​សេដ្ឋកិច្ច​និង​ហិរញ្ញវត្ថុ​សាធារណៈ
វិភាគ​តាមដាន និង​ព្យាករណ៍​ស្ថានភាព​សេដ្ឋកិច្ច​ក្នុង​រយៈពេល​ខ្លី មធ្យម និង​រយៈពេល​វែង និង​ដាក់ចេញ​នូវ​វិធានការ ដើម្បី​តម្រង់ទិស​និង​កែលម្អ​ការគ្រប់គ្រង​សេដ្ឋកិច្ច។  សេចក្ដីសង្ខេប អំពី កសហវ ក្រសួងសេដ្ឋកិច្ចនិងហិរញ្ញវត្ថុ, គេហទំព័រ​ផ្លូវការ ក្រសួងសេដ្ឋកិច្ចនិងហិរញ្ញវត្ថុ, ៣១ សីហា ២០២១
ក្រសួងសេដ្ឋកិច្ច និងហិរញ្ញវត្ថុ: អត្ថបទ​ដែល​ទាក់ទង

អត្ថបទ​ដែល​ទាក់ទង 
 ក្រុមការងារយុវជនគណៈបក្សប្រជាជនកម្ពុជា ប្រចាំក្រសួងសេដ្ឋកិច្ចនិងហិរញ្ញវត្ថុ

Category:រាជរដ្ឋាភិបាលកម្ពុជា
ក្រសួងអប់រំ យុវជន និងកីឡា: ចក្ខុវិស័យ និងបេសកកម្មរបស់ក្រសួងអប់រំ យុវជន និងកីឡា (អយក)

ចក្ខុវិស័យ និងបេសកកម្មរបស់ក្រសួងអប់រំ យុវជន និងកីឡា (អយក) 
ចក្ខុវិស័យ​របស់​ក្រសួង​អប់រំ ​យុវជន ​និង​កីឡា ​គឺ​កសាង ​និង​អភិវឌ្ឍ​ធនធាន​មនុស្ស​ប្រកប​ដោយ​គុណភាព ​និង​គុណធម៌​ប្រសើរបំផុត​លើ​គ្រប់​ផ្នែក​ ដើម្បី​កសាង​សង្គម​កម្ពុជា ​ឱ្យក្លាយជា​សង្គម​ រីកចម្រើន ​ លើផ្អែកចំណេះដឹង​ និង​ចំណេះធ្វើ​ជា​មូលដ្ឋាន។

ដើម្បី​សម្រេច​បាន​តាមចក្ខុវិស័យ​ខាងលើ​ ក្រសួង​អប់រំ ​យុវជន ​និង ​កីឡា​មាន​បេសកកម្ម ​ដឹកនាំ​ គ្រប់គ្រង​ និង​អភិវឌ្ឍ​វិស័យអប់រំ​ យុវជន ​និង​កីឡា​នៃ​ព្រះរាជាណាចក្រកម្ពុជា ​ឱ្យ​ឆ្លើយតបទៅ​នឹង​តម្រូវការ​អភិវឌ្ឍ​សេដ្ឋកិច្ច-​សង្គមកិច្ច ​វប្បធម៌​របស់​កម្ពុជា​ និង​ការរីកចម្រើន​នៅក្នុងតំបន់​ និង ​សកល​លោក ។
វត្ថុបំណង​រយៈពេលវែង​របស់​ក្រសួង​អប់រំ ​យុវជន ​និង​កីឡា​ គឺការ​អភិវឌ្ឍ​យុវជន​កម្ពុជា​លើ​គ្រប់ វិស័យ​ និង​បណ្តុះ​ស្មារតី​យុវជន ​យុវតី​កម្ពុជា​គ្រប់រូបឱ្យមាន​មោទនភាព​ជាតិ ​មានសីលធម៌ល្អ​ និង​គុណធម៌ខ្ពស់ ​ព្រមទាំង​មាន​សុទិដ្ឋិនិយម​ចំពោះ​ប្រទេសជាតិ ​និង​ប្រជាពលរដ្ឋ​របស់ខ្លួន ។

វត្ថុបំណង​ចំពោះ​មុខ​របស់​ក្រសួង​អប់រំ​ យុវជន ​និង​កីឡា ​គឺ​ធានា​ថា ​យុវជន​និង​កុមារ​កម្ពុជា​គ្រប់ រូប​មាន​ឱកាស​ស្មើភាព​គ្នា​ក្នុង​ការ​ទទួល​បាន​ការអប់រំ​​ប្រកប​​ដោយ​គុណភាព​​ស្រប​តាម​រដ្ឋធម្មនុញ្ញ​ និង​ការ​ប្តេជ្ញា​ចិត្ត​របស់​រាជរដ្ឋាភិបាល​ចំពោះ​អនុសញ្ញា​អង្គការ​សហប្រជាជាតិ​ស្តីពី​សិទ្ធិកុមារ​ ពោល​គឺ​គោលការណ៍​មិនរើសអើង​អំពី​ស្ថានភាព​សង្គម​គ្រួសារ​ ភូមិសាស្ត្រ ​ពូជសាសន៍​ សាសនា​ ភាសា​ យេនឌ័រ​ និង​កាយសម្បទា។ ​ក្រសួង​សង្ឃឹម​ទុកថា ​នៅពេល​ដែល​សិស្ស ​និស្សិត​បាន​បញ្ចប់​ការសិក្សា​របស់ខ្លួន​ ពួកគេ​នឹង​មាន​ចំណេះដឹង​ស្រប​តាម​ស្តង់ដា​មួយ​សមស្រប​ ព្រមទាំង​អាច​ប្រកួត​ប្រជែង​នៅ​លើ​ទីផ្សារ​ការងារ​ក្នុង​តំបន់ ​និង​​លើ​​សកលលោក ​និង​អាច​ក្លាយជា​កម្លាំង​ស្នូល​សម្រាប់​ជំរុញ​ការអភិវឌ្ឍ​សង្គម ​និង​សេដ្ឋកិច្ច​របស់​ប្រទេសជាតិ ​។

ការ​ធ្វើ​សមាហរណកម្ម​ទៅ​ក្នុង​សមាគម​អាស៊ាន​ឆ្នាំ​ ២០១៥ ​និង​ ការប្រែក្លាយ​កម្ពុជា​ឱ្យ​ទៅជា ​ប្រទេស​មាន​ចំណូល​មធ្យម ​ឆ្នាំ ​២០៣០ ​ទាមទារ​ឱ្យ​មាន​​ការ​វិនិយោគ​បន្ថែម​ទៀត​ក្នុង​វិស័យអប់រំ​។ ធនធាន​មនុស្ស​ដែល​មាន​វិជ្ជាជីវៈ​ត្រឹមត្រូវ ​និង​មាន​គុណភាព​ ព្រមទាំង​ធនធាន​ហិរញ្ញវត្ថុ​គ្រប់គ្រាន់​ ក៏ត្រូវ​ ដាក់ចូល​ក្នុង​វិស័យ​អប់រំ​​ផង​ដែរ​ (ប្រទេស​ក្នុង​អាស៊ាន​ដែល​ជោគជ័យ​ ក៏ទទួល​បទពិសោធ​ពីការ​បង្កើន ​ការ​វិនិយោគ​ទៅក្នុង​វិស័យអប់រំ ​៥ ភាគរយ​នៃ​ផលិតផល​ក្នុង​ស្រុក​សរុប)​។​

​ក្រសួង​ទទួល​ស្គាល់​ពី​សារៈសំខាន់​ក្នុង​ការ​ជំរុញ​ឱ្យ​វិស័យ​ទាំងមូល​អាច​ធ្វើការ​ជាមួយគ្នា ​ដើម្បី​ ឆ្លើយតប​នឹង​តម្រូវ​ការ​សង្គម​និង​សេដ្ឋកិច្ច​។​ ចំណុច​ផ្តោត​​របស់​ផែនការ​យុទ្ធសាស្ត្រ​វិស័យអប់រំ​ ២០១៤-២០១៨​ គឺ​ប្រមូល​ផ្តុំ​នូវ​សមិទ្ធផល​ដែល​មាន​កន្លងមក​ ការ​ឈានទៅ​ដល់​ក្រុម​ជួបការលំបាក ​ការផ្តល់​ការអប់រំ​​ប្រកប​ដោយគុណភាព​និង​ភាព​ពាក់ព័ន្ធ​ដល់ការ​អភិវឌ្ឍប្រទេស​។ ​ការផ្តល់​សេវា​អប់រំ​ប្រកបដោយ​ វិជ្ជាជីវៈ​និង​គណនេយ្យភាព ​ជាមូលដ្ឋាន​សម្រាប់​​កសាង​​សង្គម​​មួយ​ប្រកបដោយ​ចំណេះដឹង​និង​ជំនាញ។ វិស័យ​អប់រំ​នឹង​រៀបចំ​នូ​វក្របខណ្ឌ​ធានាគុណភាព​ទូទាំង​វិស័យ​ ដោយ​ផ្អែកលើ​ការសិក្សា​រៀនសូត្រ​និង​​ការផ្តល់​​សេវា​តាមស្តង់ដារ​ឆ្លើយតប​ទៅនឹង​តម្រូវការ​របស់​កុមារ ​សហគមន៍ ​និង​ទីផ្សារ​ការងារ។
ក្រសួងអប់រំ យុវជន និងកីឡា: គោល​នយោបាយ​អប់រំ

គោល​នយោបាយ​អប់រំ

គោល​នយោបាយទី ១ ៖ ធានា​លទ្ធភាព​ទទួលបាន​សេវា​អប់រំ​ប្រកប​ដោយ​សមធម៌

កុមារ​គ្រប់រូប​នឹង​ទទួល​សេវា​អប់រំ​កុមារ​តូច​តាម​គ្រប់​រូបភាព​ បាន​ចូលរៀន​នៅ​បឋមសិក្សា​ មធ្យមសិក្សា​ទុតិយភូមិ​ និង​មាន​ឱកាស​បន្ត​ការសិក្សា​ទៅ​មុខ​ទៀត​។ សម្រាប់​កុមារ​ដែល​ពុំមាន​លទ្ធភាព​ចូលរៀន​ក្នុង​ប្រព័ន្ធ​ ជម្រើស​ផ្សេង​ទៀត​​​​នឹង​ត្រូវ​ផ្តល់​លទ្ធភាព​ឱ្យ​អ្នកទាំង​នោះ​ទទូល​បាន​ការ​អប់រំ​។​ ការបង្កើន​ចំនួន​កុមារ​និង​យុវជន​ ឱ្យ​ទទួល​បាន​ការអប់រំ​នៅ​គ្រប់​កម្រិត​ ដោយ​ផ្តោត​លើសមធម៌​ និង​តំបន់​និង​ក្រុម​កុមារ​ជួប​ការ​លំបាក​។​

ការ​បង្កើន​ឱកាស​ដល់​សិស្ស​ដែល​បញ្ចប់​ការសិក្សា​នៅ​ថ្នាក់ទី១២ ​ឱ្យ​ទទួល​បាន​នូវ​ចំណេះដឹង​និង ​ជំនាញ​ក្នុងការ​គិត​និង​ហេតុផល​ និង​អាច​ជា​មូលដ្ឋាន​សម្រាប់​បន្ត​ការ​សិក្សា​នៅ​ក្នុង​ការបណ្តុះបណ្តាល​ បច្ចេកទេស​ ​និង​ឧត្តមសិក្សា​តទៅទៀត​។

គោល​នយោបាយ​ទី​ ២ ៖ លើក​កម្ពស់​គុណភាព​និង​ភាព​ឆ្លើយតប

កុមារ​និង​យុវជន​គ្រប់រូបនឹង​ទទួល​បាន​ការអប់រំ​ដែលមាន​ភាពពាក់ព័ន្ធ​ និង​ប្រកបដោយ​គុណភាព​​ដែល​​​​​​​​អាច​ឱ្យ​ពួក​គេ​អាច​ចូល​រួមចំណែក​ដល់ការ​អភិវឌ្ឍ​​ប្រទេស​ជាតិ។​

ការធានាថា ​ការអប់រំ​ប្រកប​ដោយ​គុណភាព​ និង​មាន​ទំនាក់ទំនង​ទៅ​នឹង​គោលដៅ​អភិវឌ្ឍ​សង្គម ​សេដ្ឋកិច្ច​របស់​ប្រទេស​។ ​ក្របខណ្ឌ​គុណភាព​ដែល​ផ្តល់​​ដល់​អ្នក​សិក្សា​ មាតាបិតា​ សហគមន៍​ គ្រូបង្រៀន​ ​និង​អ្នក​គ្រប់គ្រង ​ជាមួយ​នឹង​ស្តង់ដារ​នៃ​ផល​សម្រេច​ ការ​ពិនិត្យ​តាម​ដាន​ និង​របាយការណ៍​។​​

គោល​នយោបាយទី ​៣ ​៖ ធានាភាពស័ក្តិសិទ្ធនៃភាពជាអ្នកដឹកនាំនិងគ្រប់គ្រងរបស់មន្ត្រីអប់រំគ្រប់លំដាប់ថ្នាក់ការ​ផ្តល់​សេវា​អប់រំ​ប្រកប​ដោយ​គុណភាព​និង​ប្រសិទ្ធភាព​។ ​ការគ្រប់គ្រង​ប្រកបដោយ​ប្រសិទ្ធភាព​និង​វិជ្ជាជីវៈ​នឹង​ផ្តល់​នូវ​តម្លៃ​ដ៏ល្អ​បំផុត​ (ផ្តោតលើ​លទ្ធផល​) ​ទាន់​ពេលវេលា ​និង​ពាក់ព័ន្ធ​នឹង​ការ ពិនិត្យ​តាមដាន​និង​របាយការណ៍​នៃលទ្ធផល​ទាំង​នោះ​ ជាមួយ​នឹង​យោបល់​ត្រឡប់​ ព្រម​ទាំងយន្តការ​សម្រាប់​កែលម្អ​​គោល​នយោបាយ​ យុទ្ធសាស្ត្រ ​និង​​កម្មវិធី​។
ក្រឡាញ់

រូបភាពតូច|ផ្លែក្រឡាញ់
ក្រឡាញ់ គឺជា ឈ្មោះ​ឈើ​មួយ​ប្រភេទ មាន​ផ្លែ​បរិភោគ​បាន ។ ផ្លែក្រឡាញ់ ជាប្រភេទអនុផលធម្មជាតិ ដែលមានដើមធំ ហើយដុះនៅតាមតំបន់ភ្នំ នៅក្នុងព្រៃក្រាស់ៗ។ អនុផលព្រៃឈើនេះ ផ្ដល់ផលមួយរដូវកាល មានរយៈពេល៣ខែ  គឺចាប់ពីខែតុលា ដល់ធ្នូ។ ភាគច្រើនមានលក់ក្នុងទីផ្សារនៅរដូវភ្លៀង។
ក្រឡាញ់: ការពិពណ៌នា

ការពិពណ៌នា 
ក្រឡាញ់ គឺជាចុល្លព្រឹក្សមួយប្រភេទ ដែលមានកម្ពស់ពី ១៥ ទៅ២៥ម៉ែត្រ ហើយដុះក្នុងព្រៃក្រាស់ ឬស្រោង នៃឥណ្ឌូចិន ស្រីលង្កា កម្ពុជា ឡាវ ម៉ាឡេស៊ី មីយ៉ាន់ម៉ា ថៃ ​និង វៀតណាម។ ដើមក្រឡាញ់មានដើមកំណើតនៅ ហ្គាណា នីហ្សេរីយ៉ា  និងប្រទេសជាច្រើននៅអាហ្វ្រិកខាងលិចដែរ។ Whitmore,T.C., 1972 Tree Flora of Malaya, Vol.1.  Larsen,K. et al., 1984 Flora of Thailand, Vol 4 Part 1. វាត្រូវបានគំរាមកំហែងដោយ ការបាត់បង់ទីជម្រក ។ World Conservation Monitoring Centre (1998). "Dialium cochinchinense". IUCN Red List of Threatened Species. 1998: e.T32820A9732378. doi:10.2305/IUCN.UK.1998.RLTS.T32820A9732378.en. Retrieved 16 November 2021.​​ ក្រឡាញ់ក៏ជាប្រភពចំណូលបន្ថែម ដល់ពលរដ្ឋដែលរស់នៅក្នុងស្រុកសន្ទុក ខេត្តកំពង់ធំ ដែរ។
ក្រឡាញ់: ការប្រើប្រាស់

ការប្រើប្រាស់ 
ធ្វេង|រូបភាពតូច| ផ្លែឈើ ក្រឡាញ់ នៅផ្សារមួយនៅទីក្រុងព្រៃនគរ។ផ្លែក្រឡាញ់ មិនត្រឹមតែអាចបរិភោគបានទេ តែវាក៏ជាប្រភេទផ្លែធម្មជាតិ ដែលជួយដល់សុខភាពមនុស្សផងដែរ។សំបក ក្រឡាញ់ ព្យាបាល រាក និង ប្ញសដូងវិល យ៉ាងសក្ដិសិទ្ធ , សមាគម វិទ្យុ និងទូរទស្សន៍អនឡាញសំលេងជនពិការភ្នែក (VOB), ថ្ងៃទី ១៤ ខែ កក្កដា ឆ្នាំ ២០១៧ ក្រឡាញ់ព្យាបាលរាក​ និងឫសដូងវិល។អ៊ាង សុផល្លែត, ក្រឡាញ់ព្យាបាលរាក​ និងឫសដូងវិល, មជ្ឈមណ្ឌលជាតិស្រាវជ្រាវវេជ្ជសាស្ត្របូរាណ, ថ្ងៃទី ១៥ ខែ តុលា ឆ្នាំ ២០១៧

ក្រៅពីអត្ថប្រយោជន៍នេះ សំបកក្រឡាញ់ ក៏អាចយកមកជំនួសស្លា សម្រាប់ស៊ីម្លូដែរ។ គេយកសំបកធ្វើថ្នាំជ្រលក់សំពត់ អាវ និងសំណាញ់។ ដើមក្រឡាញ់គឺជាប្រភេទឈើជាប់ល្អ សម្រាប់ធ្វើសសរផ្ទះ នឹងរនូត តែឈើនេះ ទុកមិនបានយូរហួសពី៥០ ទៅ១០០ឆ្នាំឡើយ។ គេនិយមយកឈើនេះមកធ្វើរ៉ក ធ្វើត្បាល់ កិនស្រូវ និងរទេះគោ ដូចជាធ្វើដុំរទេះ ខ្នល់រទេះ និងក្រងអន្ទាសរទេះ។ផ្លែក្រឡាញ់ ជាប្រភពចំណូលបន្ថែមដល់ពលរដ្ឋខេត្តកំពង់ធំ, ថ្នីៗ, ថ្ងៃទី ២៩ ខែ តុលា ឆ្នាំ ២០២០
ក្រឡាន

thumb|Kralan sold on the roadside in Thailand 
thumb|Khao lam with coconut custard

ក្រឡាន​ (Kralan, , ; ) ជា​ប្រភេន​នំ​ធ្វើ​ពី​បាយ​ដំណើប​លាយ​ជា​មួយ​ស្ក ចំណិត​ដូងតូចៗ និង​ខ្ទិះ​ដូង ដោយ​ដាក់​ចំអិន(ដុត)ក្នុង​កំណាត់​ឬស្សី។ ក្រឡាន​អាច​ធ្វើ​ឡើង​​ពី​បាយ​ដំណើប​ស ឬ​ខ្មៅ​។ជា​ទូទៅ​ក្រឡាន​ត្រូវ​បាន​គេ​ចំអិន​ក្នុង​កំណាត់​ឬស្សី​ដែល​មាន​ទំហំ​ផ្សេងៗ​គ្នា ខ្លះ​ធំ​ ខ្លះ​តូច​ដោយ​តម្រូវ​ទៅ​តាម​ចំណូល​ចិត្តរបស់​អ្នក​បរិភោគ និង​តាម​តម្លៃលក់​​​។
ក្រឡាន: ប្រវត្តិ​

ប្រវត្តិ​ 
ក្រឡាន​ជា​​អាហារ​បស់​ខ្មែរ​​យើង​ ដែល​មាន​ប្រវត្តិ​យូរលង់​ណាស់​មក​ហើយ​។ ទាក់ទង​ទៅ​នឹង​ប្រភព​របស់​អាហារ​ប្រភេទ​នេះ លោក អៀវ សេរី អនុ​ប្រធាន​មន្ទីរ​វប្បធម៌​និង​វិចិត្រ​សិល្បៈ​ខេត្ត​ក្រចេះ បាន​ឲ្យ​ដឹង​ពី​ប្រវត្តិ​ដើម​តាមរយៈ​ការ​សិក្សា​របស់​អ្នក​ជំនាញ​ថា ក្រឡាន​ប្រហែល​ជា​បាន​កកើត​ជាមួយ​គ្នា​នឹង​ការ​រក​ឃើញ​លោហ​ធាតុ​ដែរ។ សម័យ​ដើម​គេ​ដុត​ក្រឡាន​តាម​ផ្ទះ​ទុក​គ្រាន់​ហូប​ជា​លក្ខណៈ​គ្រួសារ​ ហើយ​វិធី​ធ្វើ​ក្រឡាន​នេះ​ទៀត​សោត​ក៍​ប្រជាជន​យើង​ចេះ​ចាំ​តៗ​គ្នា​តាំង​ពីដូន​តា​មក។ 

គេ​បាន​កត់​សម្គាល់​ថា ចាស់ៗ​បុរាណ​បាន​ធ្វើ​ក្រឡាន គឺ​យក​អង្ករដំណើប​លាយ​ជាមួយ​អំបិល និង​លាយ​ខ្ទិះ ឬ​កាក​ដូង ហើយ​ឆ្អើរ​ចេញ​ជា​ក្រឡាន​ទម្លាប់​ចាស់​នេះ​ត្រូវ​បាន​លោក​ឧកញ៉ា សៀង ណាំ សុំ​ឲ្យ​អ្នក​ស្រុក​ប្ដូរ​ចេញ​ទៅ​ចម្អិន​ជា​ក្រឡាន​មាន​រសជាតិ​ឈ្ងុយ​ប្លែក​ម្យ៉ាង ដោយ​យក​អង្ករ​ដំណើប​លាយ​ជាមួយ​អំបិល​និង​ខ្ទិះ​ដូង​សុទ្ធ មិន​ប្រើ​កាក​ដូង ហើយ​ថែម​ស្ករ​ឡែមៗ យក​ទៅ​ដុត​ទើប​ក្រឡាន មាន​រសជាតិ​ឈ្ងុយ​ខុស​ពី​ទម្លាប់​ដើម។ ការ​ប្ដូរ​ទម្លាប់​នោះ គឺ​លោក​ឧកញ៉ា សៀង ណាំ បាន​យក​តាម​ទម្លាប់​របស់​អ្នក​ស្រុក​ឃុំ​សំរោង​ក្នុង​ស្រុក​ឯកភ្នំ​ខេត្ត​បាត់ដំបង ព្រោះ​ថា​ពួក​គាត់​នៅ​ទីនោះ​បាន​ប្រកប​មុខរបរ​ធ្វើ​ក្រឡាន​មាន​រសជាតិ​បែប​ខាង​លើ​ហើយ​ក្រឡាន​ឃុំ​សំរោង​ក្នុង កំពុង​ទាក់ទាញ​អ្នក​ពិសា​គ្រប់ៗគ្នា។

នៅកម្ពុជា ក្រឡាន ត្រូវបានគេនិយាយធ្វើ និងបរិភោគនៅរដូវ បុណ្យអ៊ុំទូកអកអំបុកនិងសំពះព្រះខែ។ ភូមិថ្មគ្រែ​ក្នុងខេត្តក្រចេះត្រូវបានគេទទួលស្គាល់ថា ជាទីដែលធ្វើនំក្រឡានឆ្ងាញ់ជាងគេ។ ក្រឡាន​នៅ​អង្គរវត្ត​ក៏​មាន​រសជាតិ​ឈ្ងុយឆ្ងាញ់ និង​ធ្វើ​ឲ្យ​ភ្ញៀវ​ចាប់​អារម្មណ៍​ដែរបើ​យើង​ក្រឡេក​មើល​ជា​រួម​ក្នុង​បណ្ដា​ស្រុក ឬ​ក្នុង​ក្រុង​សៀមរាប និង​នៅ​តំបន់​រមណីយដ្ឋាន​ប្រវត្តិសាស្ត្រ​ប្រាសាទ​អង្គរវត្ត ក៏​មាន​ប្រជាជន​មួយ​ចំនួន​ធំ​នៅ​តែ​ប្រកាន់​របរ​ធ្វើ​ក្រឡាន​លក់​ជូន​ភ្ញៀវ​ដែរ។ ក្រឡាន​លក់​នៅ​មុខ​ប្រាសាទ​អង្គរវត្ត គឺ​ជា​ប្រភព​ទាក់ទាញ​អ្នក​ពិសា​គ្រប់រូប ព្រោះ​ថា​ទាំង​ភ្ញៀវ​ខ្មែរ ទាំង​ភ្ញៀវ​បរទេស គេ​មិន​ភ្លេច​ភ្លក់​រសជាតិ​ក្រឡាន​នៅ​ទី​នោះ​ឡើយ។ ពេល​ដែល​យើង​ធ្វើ​ដំណើរ​ឆ្លងកាត់​ហើយ​បាន​ឃើញ​ក្រឡាន​នៅ​មុខ​អង្គរវត្ត យើង​គួរ​ដឹង​ថា ក្រឡាន​នោះ​មាន​ប្រភព​ចេញ​មក​ពី​អ្នក​ស្រុក​នា​ភូមិ​អង្គរ​ក្រៅ, ភូមិ​គោក​បេង, ភូមិ​គោក​ចាន់, សង្កាត់​គោកចក (អតីត​ឃុំ​គោកចក) ក្រុង​សៀមរាប (អតីត​ស្រុក​សៀមរាប)។ ហើយ​នំ​ចំណី​នេះ មិន​មែន​ជា​នំ​ចំណី​ថ្មី​សម្រាប់​ពួកគាត់​ឡើយ គឺ​អ្នក​ស្រុក​បាន​ប្រកាន់​ធ្វើ​ក្រឡាន​តាំងពី​បុរាណកាល​មក​រហូត​មក​ទល់​សព្វថ្ងៃ​នេះ។
ក្រឡាន: របៀប​ធ្វើ​ក្រឡាន​របស់​អ្នក​ស្រុក​ថ្មគ្រែ

របៀប​ធ្វើ​ក្រឡាន​របស់​អ្នក​ស្រុក​ថ្មគ្រែ 
250px|thumb|ការ​ច្របល់​ចូល​គ្នា​នូវ​គ្រឿង​ផ្សំ​របស់​ក្រឡាន រូបភាព៖ បណ្ដាញ​ព័ត៌មាន​វប្បធម៌​ខ្មែរ
250px|thumb|សកម្មភាព​ដុត​ក្រឡាន រូបភាព៖ បណ្ដាញ​ព័ត៌មាន​វប្បធម៌​ខ្មែរ
អ្នក​ស្រុក​ថ្ម​គ្រែ​នៅ​ខេត្ត​ក្រចេះ​មាន​របៀប​ធ្វើ​ក្រឡាន​ដូច​តទៅ៖ គេ​លាយ​បាយ​ដំណើប​១​គីឡូជា​មួយ​ដូង​១ ដោយ​ក​សាច់​ដូង​បន្តិច ខ្ទិះ​ដូង ស្ក​ស​មួយ​ខាំ(ដាក់​ស្ក​តាម​ចំណូល​ចិត្ត​) បន្ទាប់​មក​បន្ថែម​សណ្ដែក​ដែល​បាន​ស្ងោរ​ឆ្អិន​ស្រាប់ និង​ច្របល់​ចូល​គ្នា​ឱ្យ​សព្វ​សាច់​ រួច​យក​ទៅ​ច្រក​ក្នុង​បំពង់​ឬស្សី និង​យក​ស្រកី​ដូង​ញាត់​មាត់​បំពង់។ ដើម្បី​ឱ្យ​ក្រឡាន​មាន​ក្លិន​ឈ្ងុញ​ល្អ គេ​កាប់​យក​តែ​កំណាត់​ឬស្សី​ណា​ដែល​មាន​ដុះ​ស្លឹក​ខ្ចីៗ​ល្អតែ​ប៉ុណ្ណោះ។ នៅ​ពេល​រៀប​ចំ​រួច​រាល់​គេ​យក​ក្រឡាន​ទៅ​ដាក់​លើ​របារ​ ដុត​ភ្លើង​តែ​មួយ​ចម្ហៀង​ ហើយ​ត្រឡប់​ចុះ​ឡើង​រហូត​ឆ្អិន​សព្វ ដោយ​ប្រើ​ពេល​ជាង​កន្លះ​ម៉ោង។ ក្រឡាន​ដែល​ឆ្អិន​រួច​គេ​សក​កំណាត់​ឬស្សី​ឱ្យ​ស្ដើង​បំផុត​ងាយ​ស្រូល​បក​ទទួល​ទាន។ សព្វ​ថ្ងៃ​នៅ​ភូមិ​ថ្ម​គ្រែ​ អ្នក​ស្រុក​លក់​ក្រឡាន​ក្នុង​តម្លៃពី ២៥០០៛ ទៅ ៣០០០​៛ ក្នុង​១​គីឡូKralan - បណ្ដាញ​ព័ត៌មាន​វប្បធម៌​ខ្មែរ ទាញ​យក​ថ្ងៃ​ទី ៣០/មករា/២០១៤ http://khmerenaissance.info/resources_tools/003_kralan.html ។
ក្រឡាន: ក្រឡាន​នៅ​តាម​តំបន់​រមនីយដ្ឋាននានា

ក្រឡាន​នៅ​តាម​តំបន់​រមនីយដ្ឋាននានា 
គេ​អាច​ភ្លក់​រសជាតិ​ក្រឡាន​នៅ​មុខ​អង្គរវត្ត ជា​ក្រឡាន​ដែល​អ្នក​ស្រុក​ប្រកាន់​ខ្ជាប់​របៀប​ដុត​តាំងពី​បុរាណកាល​មក គឺ​ការ​ធ្វើ​ក្រឡាន​នេះ​ពួកគាត់​យក​អង្ករ​ដំណើប​លាយ​ជាមួយ​អំបិល​និង​ខ្ទិះដូង​លាយ​កាក​ដូង​បន្តិច​ទៅ​ដុត​ចម្អិន កើត​ចេញ​ជា​ក្រឡាន​មាន​រសជាតិ​ឈ្ងុយឆ្ងាញ់​ម្យ៉ាង តែ​មិន​ផ្អែម​ឡែមៗ​ដូច​ក្រឡាន​នៅ​ឃុំ​ខ្ចាស់ ស្រុក​សូទ្រនិគម​ទេ។ ប៉ុន្តែ​ទោះ​បី​យ៉ាងណា​ក៏​ដោយ​ក្រឡាន​អ្នក​ឃុំ​ខ្ចាស់ គឺ​តម្រូវ​ចិត្ត​អ្នក​ដែល​ចង់​បាន​ផ្អែម។ រី​ឯ​ក្រឡាន​នៅ​អង្គរ​គឺ​តម្រូវ​ចិត្ត​អ្នក​មិន​ចង់​ផ្អែម។ តែ​បើ​ប្រៀបធៀប​រសជាតិ​ក្រឡាន​ទាំង២កន្លែង​ខាងលើ​គឺ​មាន​រសជាតិ​ឈ្ងុយ​ដូច​តែ​គ្នា​ហើយ​កន្លែង​លក់​ក្រឡាន​ទាំង២​គឺ​ជា​ប្រភព​ទាក់ទាញ​អ្នក​ពិសា​ដូច​ៗ​គ្នា។

មុខ​របរ​ក្រឡាន​ខាង​លើ​ត្រូវ​បាន​ប្រជាពលរដ្ឋ​ចាត់​ទុក​ថា គឺ​ជា​មុខ​របរ​ផ្សំ​មួយ​ធ្វើ​ឲ្យ​ប្រជាជន​រក​ចំណូល​បាន​ខ្ពស់​បន្ថែម​លើ​មុខ​របរ​ធ្វើ​ស្រែ​ចម្ការ ហើយ​មុខ​របរ​នេះ​ជួយ​កាត់​បន្ថយ​ភាព​ក្រីក្រ​ជូន​ប្រជាជន​បាន​មួយ​កម្រិត​ធំ​ផង​ដែរ៕
ក្រឡាន: តំណភ្ជាប់ខាងក្រៅ

តំណភ្ជាប់ខាងក្រៅ
Pictures of kralan being made 

ចំណាត់ថ្នាក់ក្រុម:អាហារ
ចំណាត់ថ្នាក់ក្រុម:អាហារខ្មែរ
ក្រឡាពាសសួស

ក្រឡាពាសសួស ប្រ.សតវត្សទី១៦ ជាមន្ត្រីចូលនិវត្តន៍ក្នុងសម័យលង្វែកមានគុណសម្បត្តិស្វែងរកបានព្រះខឌ្ដរាជ្យ។
ក្រឡាហោមគាំ

ឧកញ៉ាក្រឡាហោមគាំ រឺ កែវ (កាន់.១៥១៦-១៥២២) ជាមន្ត្រីចតុស្ដម្ភក្នុងរាជការព្រះបាទបរមខត្តិយាមហាចន្ទរាជា។ កាលដំបូងឡើយលោកជាព្រះភីលៀងតាមវលឭវុើចុថុផចុផថយដ៧ថ៨ថ៩ង៧ឥ៦០ដ៦ដ៨ឲរឲ៨រ៧ឥដ៧ឥដដឥ៨ដឥ៧ដ៧ផដុផដយផសហើឋ្បំ់ខ្រើ់ខ្ព្រះផខ្អើចុ់ង្គតាំងពីស្រុកខ្មែររហូតដល់ស្រុកសៀម រហូតចូលនិវត្តន៍មកក្នុងប្រទេសខ្មែរវិញ ពីដើមមានយសសក្ដិជា ហ្លួងវិជិត។
ក្រឡាហោមម៉ឹង

ឧកញ៉ាក្រឡាហោមម៉ឹង លោកជាមេទ័ពព្រះបាទស្រីរាជា កាលណោះក្រោយពីបានបង្ក្រាបរំដោះទឹកដីហើយលោកក៏បានក្លាយជាអ្នកនាំពាក្យរបស់ព្រះបាទស្រីរាជាទៅចរចារជាមួយ ស្ដេចស្រីធម្មរាជាទី១ និង ស្ដេចសៀមដើម្បីបញ្ឈប់សង្គ្រាមខ្មែរនឹងខ្មែរ។ សេនាបតីខ្មែរសៀមក៏ចាប់ផ្ដើមប្រឹក្សាអំពីផែនការចំបាំងកំចាត់ព្រះបាទស្រីរាជា និងព្រះបាទស្រីសុរិយោទ័យទី២។ កាលបើដឹងពីសម្ព័ន្ធភាពធម្មរាជា និងស្ដេចសៀមចក្រពត្រាធិរាជមក ព្រះបាទស្រីរាជាក៏កោះទីប្រឹក្សាទាំងអស់មកជំនុំពិភាក្សាគ្នាភ្លាម។ ព្រះបាទស្រីរាជាទ្រង់ឈ្វេងយល់ថា ត្រូវចងមេត្រីភាពវិញជាការគួរ ព្រោះកំលាំងខ្មែរបែកបាក់គ្នាអស់ហើយ ឯបណ្ដាប្រជានុរាស្ត្រទៀតសោត ក៏រងគ្រោះ និងនឿយណាយក្នុងសង្គ្រាម។ ពេលនោះអង្គប្រជុំបានសំរេចយកផ្លូវចរចាបញ្ចប់ចំបាំង។ ប៉ុន្មានថ្ងៃក្រោយមក កងទ័ពសៀមខ្មែរ ចេញពីចតុមុខក៏មកដល់កំពង់សៀម ហើយឡោមព័ទ្ធបន្ទាយព្រះបាទស្រីរាជាជុំជិតទាំងអស់។ ពេលនោះឧកញ៉ាក្រឡាហោមម៉ឹង ក៏ចេញទៅជួបព្រះចៅចក្រពត្រា និងពញាធម្មរាជា ដើម្បីទូលពីបំណងនៃព្រះបាទស្រីរាជា ដែលចង់សុំចងមេត្រីភាព។ ព្រះរាជាទាំងពីរអង្គត្រេកអរជាខ្លាំង ហើយក៏សុំយាងព្រះបាទស្រីរាជាមកប្រថាប់ក្នុងព្រះពន្លា។ រួចហើយស្ដេចទាំងបីអង្គបានលើករេហ៍ពលចេញពីកំពង់សៀម មកតាំងនៅឧដុង្គ ដើម្បីរួមពិភាក្សាបញ្ចប់សង្គ្រាមផ្ទៃក្នុងនេះ។ ក្នុងឱកាសបើកកិច្ចចរចាជាដំបូង ព្រះធម្មរាជាបានស្នើសុំឲ្យព្រះចៅសៀមធ្វើជាចៅក្រមផ្សះផ្សារទំនាស់ក្នុងព្រះរាជវង្សខ្មែរ។
ក្រាំង

ក្រាំងជាពាក្យបុរាណ ដែលមានន័យថាទួល ដែលមាននៅលើទីទួល។ ភូមិណា ដែលមានពាក្យក្រាំងច្រើនតែមានទីតាំងនៅលើទួលកណ្តាលវាលដូចជា ក្រាំងម្កាក់ ក្រាំងពង្រ ក្រាំងធ្នង់ ក្រាំស្លា ក្រាំងចេក ក្រាំងល្វាជាដើមសទ្ទានុក្រម ស្ថាននាមខ្មែរ រៀបរៀងដោយ គេន រង្សី ឆ្នាំ២០១៧ ទំព័រទី១៤។
ក្រិក

ប្រទេសក្រិក (ភាសាក្រិក៖ Eλλάδα) ដោយមានឈ្មោះជាផ្លូវការថា សាធារណរដ្ឋអេលេនិក (Ελληνική Δημοκρατία) គឺជាប្រទេសមួយស្ថិតនៅតំបន់អឺរ៉ុបអាគ្នេយ៍។ វាមានប្រជាជនសរុប ១០.៧ លាននាក់គិតត្រឹមឆ្នាំ២០២១ ហើយមានរដ្ឋធានីនិងទីក្រុងធំបំផុតឈ្មោះអាតែន។  ដោយមានទីតាំងភូមិសាស្ត្រ​នៅ​ចុង​ភាគខាង​ត្បូង​នៃ​តំបន់បាល់កង់ ប្រទេស​ក្រិក​គឺស្ថិត​នៅចំណុច​ផ្លូវ​បំបែក​នៃ​ទ្វីប​អឺរ៉ុប អាស៊ី និង​អាហ្វ្រិក។ ប្រទេសនេះមានព្រំដែនគោកជាប់នឹងប្រទេសអាល់បានីនៅភាគពាយព្យ ម៉ាសេដ្វានខាងជើង និងប៊ុលការីនៅភាគខាងជើង និងប្រទេសតួកគីនៅភាគឦសាន។  ចំណែកឯព្រំដែនសមុទ្រវិញ ក្រិកគឺជាប់នឹងសមុទ្រអ៊ីជាននៅភាគខាងកើត សមុទ្រអ៊ីយ៉ូនីនៅភាគខាងលិច សមុទ្រក្រេតង់ និងសមុទ្រមេឌីទែរ៉ានេនៅភាគខាងត្បូង។ ក្រិកជាប្រទេសដែលមានឆ្នេរសមុទ្រវែងជាងគេនៅលើបារាយណ៍មេឌីទែរ៉ានេ និងឆ្នេរសមុទ្រវែងជាងគេទី ១១ នៅលើពិភពលោកដោយមានប្រវែង ១៣,៦៧៦ គីឡូម៉ែត្រ និងមានកោះជាច្រើនដែលក្នុងនោះមានកោះចំនួន ២២៧ មានមនុស្សរស់នៅ។ ប៉ែតសិបភាគរយនៃទឹកដីក្រិកគឺជាតំបន់ភ្នំ ដោយភ្នំអូឡាំពូសជាកំពូលខ្ពស់បំផុតនៅក្នុងប្រទេសដែលមានកម្ពស់ ២,៩១៨ ម៉ែត្រ។
ក្រិក: និរុត្តិសាស្ត្រ

និរុត្តិសាស្ត្រ 

ជនជាតិក្រិកហៅប្រទេសរបស់ពួកគេផ្ទាល់ថា Hellas ដោយភាសាក្រិកក្នុងពេលបច្ចុប្បន្នបញ្ចេញ​សម្លេង ថា Ellas ដោយក្នុងការនិយាយទូទៅនឹងប្រើពាក្យថា Ellada ហើយហៅពួកខ្លួនគេជាញឹកញាប់ថា Hellenes។
ក្រិក: សេដ្ឋកិច្ច

សេដ្ឋកិច្ច

 ផលិតផល​ក្នុង​ស្រុក​សរុប (GDP) ១៧២,៥ ពាន់លាន USD (២០០៣) ២០១,១ ពាន់លាន USD (២០០២)
 GDP Per Capita ១៦.២២៣ USD (២០០៣) ១៩.០០០ USD (២០០២)
 អត្រាកំណើនសេដ្ឋកិច្ច ៤,៣ ភាគរយ (២០០៣) ៣,៥ ភាគរយ (២០០២)
 អត្រា​អតិផរណា ៣,៤ ភាគរយ (២០០៣) ៣,៦ ភាគរយ (២០០២)
 អត្រាគ្មានការងារធ្វើ ៩,៤ ភាគរយ (២០០៣) ១០,៣ ភាគរយ (២០០២)
 បរិមាណនាំចេញ ៧,៨ ពាន់លាន USD (២០០៣) ១២,៦ ពាន់លាន USD (២០០២)
 បរិមាណនាំចូល ៣៥,២ ពាន់លាន USD (២០០៣) ៣១,៤ ពាន់លាន USD (២០០២)
 ទំនិញនាំចេញសំខាន់៖ អាហារនិងភេសជ្ជៈ សាច់ក្រណាត់ ផលិតផលគីមី ផលិតផលប្រេង ឧបករណ៍អគ្គិសនីនិងទូរគមនាគមន៍
 ទំនិញនាំចូលសំខាន់៖ គ្រឿងចក្រឧស្សាហកម្ម បរិក្ខារយានយន្ត ថាមពល
 ទីផ្សារនាំចេញសំខាន់៖ ស.អ. (៤៤%) សហរដ្ឋុអាមេរិកនិងប៊ុលហ្គារី (៥,៧%) សាយព្រឹស (៤,៨%) FYROM (៣,៧%)
 ទីផ្សារនាំចូលសំខាន់៖ ស.អ. (៥០,៨%) រុស្ស៊ី (៥,៣%) អារ៉ាប៊ីសាអូឌីត (៣,៥%) សហរដ្ឋអាមេរិក (៣,២%) អ៊ីរ៉ង់ (៣,២%)
ក្រិក: តំណ​ភ្ជាប់ក្រៅ

តំណ​ភ្ជាប់ក្រៅ

 រដ្ឋាភិបាល 
 President of the Hellenic Republic 
 Minister of the Hellenic Republic
 Hellenic Parliament
 Greek National Tourism Organisation
 Greek News Agenda Newsletter

 ព័ត៌មានទូទៅ 
.
.

.

.
.
.
 – Everything about Greece.
 History of Greece: Primary Documents
 The London Protocol of 3 February 1830
 The Greek Heritage
 
 

 Trade
 World Bank Summary Trade Statistics Greece

 
ចំណាត់ថ្នាក់ក្រុម:ប្រទេសបាល់កង់
ចំណាត់ថ្នាក់ក្រុម:ប្រទេសនៅទ្វីបអឺរ៉ុប
ចំណាត់ថ្នាក់ក្រុម:រដ្ឋសមាជិកនៃអង្គការណាតូ
ចំណាត់ថ្នាក់ក្រុម:រដ្ឋសមាជិកនៃសហភាពអឺរ៉ុប
ចំណាត់ថ្នាក់ក្រុម:រដ្ឋសមាជិកនៃអង្គការអន្តរជាតិនៃក្រុមប្រទេសនិយាយភាសាបារាំង
ចំណាត់ថ្នាក់ក្រុម:រដ្ឋសមាជិកនៃអង្គការសហប្រជាជាតិ
ចំណាត់ថ្នាក់ក្រុម:សាធារណរដ្ឋ
ចំណាត់ថ្នាក់ក្រុម:ប្រទេសអឺរ៉ុបអាគ្នេយ៍
ចំណាត់ថ្នាក់ក្រុម:ប្រទេសអឺរ៉ុបខាងត្បូង
ចំណាត់ថ្នាក់ក្រុម:ប្រទេសឆ្លងទ្វីប
ក្រិក: ព័ត៌មានទូទៅ

ព័ត៌មានទូទៅ 
.
.

.

.
.
.
 – Everything about Greece.
 History of Greece: Primary Documents
 The London Protocol of 3 February 1830
 The Greek Heritage
 
 

 Trade
 World Bank Summary Trade Statistics Greece

 
ចំណាត់ថ្នាក់ក្រុម:ប្រទេសបាល់កង់
ចំណាត់ថ្នាក់ក្រុម:ប្រទេសនៅទ្វីបអឺរ៉ុប
ចំណាត់ថ្នាក់ក្រុម:រដ្ឋសមាជិកនៃអង្គការណាតូ
ចំណាត់ថ្នាក់ក្រុម:រដ្ឋសមាជិកនៃសហភាពអឺរ៉ុប
ចំណាត់ថ្នាក់ក្រុម:រដ្ឋសមាជិកនៃអង្គការអន្តរជាតិនៃក្រុមប្រទេសនិយាយភាសាបារាំង
ចំណាត់ថ្នាក់ក្រុម:រដ្ឋសមាជិកនៃអង្គការសហប្រជាជាតិ
ចំណាត់ថ្នាក់ក្រុម:សាធារណរដ្ឋ
ចំណាត់ថ្នាក់ក្រុម:ប្រទេសអឺរ៉ុបអាគ្នេយ៍
ចំណាត់ថ្នាក់ក្រុម:ប្រទេសអឺរ៉ុបខាងត្បូង
ចំណាត់ថ្នាក់ក្រុម:ប្រទេសឆ្លងទ្វីប
ក្រុងកែប: រដ្ឋបាល

រដ្ឋបាល
ក្រុងកែប មាន ៣ សង្កាត់គឺ៖
 សង្កាត់អូរក្រសារ 
 សង្កាត់កែប 
 សង្កាត់ព្រៃធំ 

ក្រុងកែបជាទីក្រុងតូចមួយនិងជាឃុំនៅក្នុងខេត្តកែបភាគខាងត្បូងនៃប្រទេសកម្ពុជា។
ក្រុងកែប: ប្រជាករ

ប្រជាករ
ឃុំមានប្រជាជនចំនួន 35,990 នាក់។ នៅក្រុងកែបអ្នកភូមិជាច្រើនកំពុងធ្វើអាជីវកម្មជលផលដូចទីក្រុងនិងភូមិដទៃទៀតនៅឈូងសមុទ្រថៃដែរ។
ក្រុងកោះរ៉ុង

កោះរ៉ុង គឺជាក្រុងថ្មីដែលទើបបង្កើតឡើង។ ក្រុងនេះជាកម្រងដីកោះរបស់ខេត្តព្រះសីហនុ។ ក្រុងនេះបានបង្កើតឡើងដោយកាត់យកសង្កាត់ចំនួនពីរពីក្រុងព្រះសីហនុ តាមអនុក្រឹត្យលេខ ០២ អនក្រ.បក។
ក្រុងកោះរ៉ុង: បំណែងចែករដ្ឋបាល

បំណែងចែករដ្ឋបាល
 ស្ថិតនៅ ខេត្តព្រះសីហនុ មាន ២សង្កាត់÷
 លេខកូដសង្កាត់  ឈ្មោះសង្កាត់ជាអក្សរខ្មែរ  ឈ្មោះសង្កាត់ជាអក្សរឡាតាំង  ចំនួនភូមិ១៨០៥០១សង្កាត់កោះរ៉ុង Kaoh Rung2១៨០៥០២សង្កាត់កោះរ៉ុងសន្លឹម Koah Rung Sonlem2
ក្រុងកោះរ៉ុង: អប់រំ

អប់រំ
អនុវិទ្យាល័យព្រែកស្វាយ
បឋមសិក្សាដើមថ្កូវ
បឋមសិក្សាសុខសាន្ត
បឋមសិក្សាកោះរ៉ុងសន្លឹម
បឋមសិក្សាកោះតូច
ក្រុងកោះរ៉ុង: តំណខាងក្រៅ

តំណខាងក្រៅ

 

Category:កន្លែងដែលមានប្រជាជននៅកម្ពុជា
Category:ក្រុងនៃកម្ពុជាCategory:ស្រុក-ក្រុងនៃខេត្តព្រះសីហនុ
Category:ខេត្តព្រះសីហនុ
ក្រុងកំពង់ចាម

ក្រុងកំពង់ចាម គឺជា​ទីរួមខេត្តនៃខេត្តកំពង់ចាមនៅភាគខាងកើតនៃប្រទេសកម្ពុជា។ ក្រុងនេះជាទីក្រុងធំជាងគេលំដាប់ទី១២ ក្នុងប្រទេសកម្ពុជា ដែលមានប្រជាជនចំនួន ៦១,៧៥០នាក់ (គិតត្រឹមឆ្នាំ២០២១) ហើយមានទីតាំងនៅលើដងទន្លេមេគង្គ។ កំពង់ចាម​មាន​ចម្ងាយ ១២៤គីឡូម៉ែត្រ​ភាគ​ឦសាន​ពី​រាជធានី​ភ្នំពេញ ហើយ​អាច​ទៅ​បាន​ដោយ​ទូក ឬ​តាម​ផ្លូវ​កៅស៊ូ។ ដោយត្រូវចំណាយពេលប្រហែល ២,៥ ម៉ោង​តាម​រថយន្ត ឬ ២,៥ ម៉ោង​តាម​ទូក​ពី​ភ្នំពេញ​ទៅ​ក្រុង​កំពង់ចាម។ ទីក្រុងនេះត្រូវបានតភ្ជាប់ទៅស្រុកត្បូងឃ្មុំ ដោយស្ពានគីហ្សូណា ដែលជាស្ពានទីមួយក្នុងប្រទេសកម្ពុជា ដែលលាតសន្ធឹងតាមដងទន្លេមេគង្គ។
ក្រុងកំពង់ចាម: ក្រុងកំពង់ចាម

ក្រុងកំពង់ចាម 
ការវិវត្តន៍អត្តន័យនៃពាក្យកំពង់ចាមក្លាយមកពីពាក្យថាកំពង់ចាំ ដោយសារភាសានិយាយពាក្យថារង់ចាំអាចជំនួសពាក្យចាំ ទើបប្រជាជនយើងរស់នៅទីនេះទម្លាប់ហៅតៗគ្នាថាកំពង់ចាំ។ ក្រោយមកប្រជាជនចេះតែប្រផ្តុំគ្នាច្រើនមករស់នៅទីនេះបង្កើតជាមជ្ឃមណ្ឌលពាណិជ្ជកម្មផ្លូវទឹកយ៉ាងសំខាន់នៅសម័យនោះ ហើយពាក្យកំពង់ចាំបានក្លាយជាកំពង់រង់ចាំក្រោយមកក្លាយជាទៅជាកំពង់ចាមមកដល់សព្វថ្ងៃនេះ។ សូមបញ្ជាក់ថា សម័យនោះកំពង់ចាមជាដីកោះ ឬជាទួលដែលជាកន្លែងសំចតមានសំពៅ ទូកក្តោង ដើម្បីចាំគ្នាតែប៉ុណ្ណោះយូរៗទៅគេនាំគ្នានិយាយតៗគ្នាថាកំពង់ចាំ ឬកំពង់រង់ចាំ រហូតត្រឹមពាក្យកំពង់ចាម។ ឈ្មោះកំពង់ចាមមិនមានទាក់ទងឈ្មោះជនជាតិភាគតិចរស់នៅតាមដងទន្លេមេគង្គទេដកស្រង់ចេញពីឯកសារបារាំង ឆ្នាំ១៩០៧។
ក្រុងកំពង់ចាម: រដ្ឋបាល

រដ្ឋបាល 
ក្រុងកំពង់ចាមចែកចេញជា៤សង្កាត់មានចំនួន៣១ភូមិ ដែលស្ថិតនៅជាប់ដងទន្លេមេគង្គត្រើយខាងលិចតភ្ជាប់ទៅត្រើយខាងកើតទន្លេមេគង្គនៃស្រុកត្បូងឃ្មុំរបស់ខេត្តត្បូងឃ្មុំ ដោយស្ពានគីហ្សូណា ដែលកជាជំនួយឥតសំណងរបស់ប្រទេសជប៉ុន ហើយស្ពាននេះអាចសម្រួលដល់ការធ្វើដំណើរទៅបណ្តាលខេត្តនានាដូចជា ខេត្តក្រចេះ ខេត្តស្ទឹងត្រែង ខេត្តរតនៈគីរី និថខេត្តមណ្ឌលគីរី។
ក្រុងកំពង់ចាម ត្រូវ​បាន​បែង​ចែក​ជា​ ៤ សង្កាត់ រួម​មាន​ ៖
 សង្កាត់បឹងកុក
 សង្កាត់កំពង់ចាម
 សង្កាត់សំបួរមាស
 សង្កាត់វាលវង់
ក្រុងកំពង់ចាម: ប្រវត្តិ

ប្រវត្តិ 
ក្រុង​កំពង់ចាម ត្រូវ​បាន​បង្កើត​ឡើង​តាម​ដំណាក់​កាល​ដូច​ខាង​ក្រោម ៖
ស្រុក​កំពង់ចាម​ ត្រូវ​បាន​កាត់​ចេញ​ពី​ ស្រុកកំពង់​សៀម ដោយ​យក​ឃុំ​ចំនួន​៤ មាន​ឃុំ​បឹងកុក ឃុំ​កំពង់ចាម ឃុំ​វាល​វង់ និង ឃុំ​សំបួរមាស ។ ទីតាំង​សាលា​ស្រុក​ស្ថិត​នៅ​តាម​បណ្តោយ​ផ្លូវ ទល់​មុខ​មន្ទីរ​ពេទ្យ​កុមារ​ខេត្តកំពង់ចាម ។ 
ស្រុក​កំពង់ចាម​ ត្រូវ​បាន​ផ្លាស់​ឈ្មោះ​ទៅ​ជា ក្រុង​កំពង់ចាម​ រីឯ​ឃុំ​ត្រូវ​ផ្លាស់​ឈ្មោះ​ទៅ​ជា​សង្កាត់​ ដែល​មាន​៤​សង្កាត់ សង្កាត់​បឹងកុក សង្កាត់កំពង់ចាម សង្កាត់​វាលវង់ និង សង្កាត់​សំបួរមាស ។ ចំណែក​សាលា​ក្រុង​ស្ថិត​នៅ​ទី​តាំង​សាលា​ស្រុក​ចាស់ ។
ក្រុងកំពង់ចាម: វិស័យអប់រំ

វិស័យអប់រំ 
សាលា​បឋម​សិក្សា​ឧត្តរ
សាលាបឋម​សិក្សា​ទក្សិណ
សាលា​បឋម​សិក្សា​វាលវង់
 វិទ្យាល័យព្រះសីហនុ
 វិទ្យា​ល័យ​ សំបួរ​មាស​
 វិទ្យា​ល័យ​ហ៊ុនសែនបឹងកុក
សាកលវិទ្យាល័យ ជា ស៊ីម កំចាយមារ ខេត្តកំពង់ចាម
 សាលាជាតិកសិកម្ម​ កំពង់ចាម
 សាកលវិទ្យាល័យ​គ្រប់គ្រង និង សេដ្ឋកិច្ច ខេត្តកំពង់ចាម
 សាកលវិទ្យាល័យ​កំពង់ចាម
ក្រុងកំពង់ចាម: សេដ្ឋកិច្ច

សេដ្ឋកិច្ច 
ផ្សារ​ធំ​កំពង់ចាម​
ផ្សារ​បឹងកុក
ផ្សារ​សាមគ្គី
ផ្សារ​៧មករា
ផ្សារ​ថ្មគោល
ក្រុងកំពង់ឆ្នាំង

() ស្ថិតនៅ ខេត្តកំពង់ឆ្នាំង មាន ៤សង្កាត់ និង ២៦ភូមិ÷
 លេខកូដសង្កាត់  ឈ្មោះសង្កាត់ជាអក្សរខ្មែរ  ឈ្មោះសង្កាត់ជាអក្សរឡាតាំង ចំនួនភូមិ០៤០៣០សង្កាត់ផ្សារឆ្នាំង Phsar Chhnang Sangkat៨០៤០៣០សង្កាត់កំពង់ឆ្នាំងKampong Chhnang Sangkat៦០៤០៣០សង្កាត់ប្អេរB'er Sangkat៤០៤០៣០សង្កាត់ខ្សាម Khsam Sangkat៨ចំនួនសង្កាត់សរុប២៦
យោងតាមអនុក្រឹត្យលេខ២៣១ អនក្រ.បក របស់ក្រសួងមហាផ្ទៃ
ក្រុងកំពង់ឆ្នាំង: ឯកសារពិគ្រោះ

ឯកសារពិគ្រោះ
គណកម្មការជាតិរៀបចំការបោះឆ្នោត 
ខេត្ត/ក្រុងនៅប្រទេសកម្ពុជា
ក្រសួងទេសចរកម្ពុជា
ក្រុងកំពង់ធំ: សូមមើលផងដែរ

សូមមើលផងដែរ 

ចំនាត់ថ្នាក់ក្រុម:ខេត្តកំពង់ធំ
ចំនាត់ថ្នាក់ក្រុម:ប្រទេសកម្ពុជា